Nasjonalkongressen (Libya)

Nasjonalkongressen (arabisk: ) er Libyas lovgivende forsamling. Forsamlingen trådte sammen for første gang den 8. august 2012, og overtok da makten fra Det nasjonale overgangsrådet, som hadde styrt landet siden borgerkrigen i Libya.Folkevalgte overtok makten i Libya . Dagsavisen 9. august 2012 Nasjonalkongressen er et ettkammersystem med 200 representanter, hvorav 80 velges fra partilister og 120 fra uavhengige kandidater. Det første valget til Nasjonalkongressen fant sted 7. juli 2012.

 Grunnleggelse  

I det første utkastet til valglov utstedet i begynnelsen av januar 2012 var det skissert opp en forsamling med 200 plasser, hvorav 136 skulle velges fra nasjonale partilister, mens 64 var forbeholdt uavhengige kandidater. I løpet av januar ble fordelingen endret til 80 plasser for partilistene og 120 for uavhengige kandidater, angivelig for å minske innflytelsen fra Det muslimske brorskap.Mohamed Eljarh (1. februar 2012). The Libyan Elections Law 2012 and the Muslim Brotherhood . Middle East Online Velgerregistrering ble gjennomført 1.–21. maiLibya extends voter registration amid boycott call Daily Star, 13. mai 2012 og totalt registrerte  personer seg, eller 80% av det estimerte antallet stemmeberettigede.Libya election: Historic vote amid tensions, BBC News, 7. juli 2012

Valget til Nasjonalkongressen ble avholdt 7. juli 2012. Til sammen stilte rundt 3800 personer til valg; 1200 personer fordelt på 374 partilister stilte til de 80 partiplassene og 2600 personer stilte til de 120 plassene for uavhengige kandidater. Totalt stilte rundt 600 kvinner til valg.Libya elections: Do any of the parties have a plan? BBC News, 6. juli 2012 Blant partilistene fikk den liberale Alliansen av nasjonale krefter (NFA) flest stemmer og sikret seg 39 av de 80 partiplassene. Rettferdighets- og oppbyggingspartiet, som springer ut av Det muslimske brorskap, fikk 17 seter.

Nasjonalkongressen trådte for første gang sammen 8. august 2012, og overtok da formelt makten fra Det nasjonale overgangsrådet. Nasjonalkongressen skal fastsette prosedyren for valg av en komité som skal utarbeide en ny grunnlov. Grunnlovspanelet skal velges av folket gjennom direktevalg. Videre er det planlagt nyvalg til Nasjonalkongressen allerede juli 2013.

 Referanser 

Eksterne lenker


Kategori:Libysk politikk
Kategori:Nasjonale parlamenter